धग घेता !
 कवियत्री ममता दीपक वेर्लेकार हांणी समाजाचें प्रतिनिधित्व करता असो आशय धग ह्या कविता संग्रहांत उक्तायला. कांय मुक्तछंद कवितांनी सजयल्लो हो कांव्यसंग्रह कविता मोगीं खातीर आवडीचो. देखून कविता मोगींच्या संग्रहांत हो कविता संग्रह आसपाक कसलोच प्रॉब्लेम ना. हें पुस्तक गोवा कोंकणी अकादमीन "पयलो चंवर" हे येवजणे खाला उजवाडाक हाडलां.
 ममताल्यो कविता गांव, देव देवस्की, भाकड कथा, आपल्या काव्यांत मांडपाचो यत्न करता. "आजी म्हणटा पावस घडघडटा, म्हातारी दाते दळटा अश्यो भाकडकथा आमी आयकल्यात. अशीच एक कविता ममता आपल्या धग ह्या कवितासंग्रहांत वाचकां मुखार मांडटा.
 भुर्रर्रsss करुन.
 थंयच रावतात.
 आयचे व्यस्त जिणेंत स्पर्धात्मक जिवीत जगतना पयशे आनी भौतीक सुखांचो हायस चडांत चड लोकांक आसा. जिणेचें सार उपभोगपाच्या भ्रमांत आसतना, आपलें सगळें कवितेंत ओतून ह्यो कविता जिणेचो सार मानून विचारांनी आनी भावनांनी नव्या आशेन सार्वत्रीक जावपी एक जिवंत कवियत्री.
 निसरले हातांतल्यान म्हज्या. .
 चल विसरले तुका!
 मनशाक निमीत जाय फकत.
 हे कवितेंत रचनेंत प्रचंड संशोधन आनी समाजांतल्या चालू घडामोडींचेर अभ्यास आसा हें जाणवता. कवियत्रीच्या शब्दांचेर आशिल्लें प्रभुत्व कवितांनी जाणवता. कांय शब्द कवियत्रीन ग्रामीण वाठारांतले निजाचे वापरल्यात, जशे मुदार, बोदरा, मुड्यांतलो, हबकार्या, थीर, शिवर.
 हांवें तरी इतलेच पळयला.
 म्हत्वाच्या मुद्द्यां कडेन वाचकांचें लक्ष कशें ओडचें तें कवियत्रीक बेस बरें जमलां. पुस्तकांतल्या सुरवातीच्या पानां सावन निमाण्या ओळीं मेरेन ममताच्या धग कविता संग्रहांत एका तरणाट्या लेखकाच्या पदार्पणाची चड तात्काळताय आसा. संग्रहाच्या माथाळ्या प्रमाण तें मुखार वता. कविता ओतता, विचार एकठांय करतात आनी धमकायतात... उडून गेल्लो एक मुक्त तरंगपी विचार संवसाराच्या शेवटाक जें आमकां इतल्या लोकांक जरी भोगता आमी व्यक्त करूंक शकनात... "दिवाळी" हें खातीर बरयलां अशें दिसता, खास करून आमी महामारीच्या मदीं सांपडटात, पूण 100 वर्सां उपरांत उदेवपाक शकता अशा लक्ष्य प्रेक्षकां खातीरय. तुमी कल्पना करतात फुडाराक कोण तरी तातूंतल्यान उलटून, साहित्य सोदून काडटा, आनी ताचो अर्थ सोदून काडपाचो यत्न करता... कोंकणी मोग्यांनी ममना वेर्लेकार हाचो धग कविता संग्रह मुजरत वाच्चो.
 एका धपक्यान सरासरी वाचून सोंपता असो हो कविता संग्रह न्ही. ह्या कविता संग्रहांतली दर एक कविता जाणिवपूर्वक आनी काळजीपुर्वक एक एक शब्द, वाक्य, प्रसंग, घटना, ताचे अर्थ वाचप आनी ताचेर चिंतन करप अशे तरेची ही काव्य रचना. खूब तेंपान एक दर्जेदार "काव्य" साहित्य प्रकार कोंकणींत दिसलो. कविता झेलो वाचप्यांक कवियत्रीचें सखोल वाचन आनी योग्य साहित्यीक बांदावळीचें ज्ञान दिसता.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 